Batman-skieter in tronk beseer | Nuus24
Los Angeles – 'n Regter het Woensdag ingestem om 'n hofsitting uit te stel in die saak van die sogenaamde Batman-skieter James Holmes, ná die 24-jarige gehospitaliseer is omdat hy sy kop teen 'n muur gestamp het.Holmes, wat na bewering 12 mense tydens 'n Batman-première in Julie doodgeskiet het, moes Donderdag in die hof verskyn.Die sitting is egter uitgestel tot 10 Desember ná Holmes se prokureurs weens Dinsdag se voorval gevra het dat die hof op 'n latere datum vergader.Holmes se prokureur het aan die regter verduidelik dat hy gehospitaliseer is ná 'n voorval in die tronk, en dat hy nie dadelik gereed sal wees om in die hof te verskyn nie."Dit is nie iets so gering soos 'n migraine nie," het Holmes se prokureur glo gesê.Die prokureur het nie verduidelik presies hoe Holmes die besering opgedoen het nie.Holmes is sedert die skietery in Julie in aanhouding.Hy kan die doodstraf opgelê word as hy skuldig bevind word.– Volg Nuus24 op Twitter - Sapa - AFP